Kagiyatan plesir ing laladan iki kaya ta mancing, muter-muter ing kali nganggo prahu, numpak prahu motor, kémah, mlaku-mlaku, dhédhé nganggo soroté srengéngé, golèki emas, nglangi, nyupir ing sapinggiré kali, lan deleng sesawangan saindhengé kali. Mula saben tauné kali Rogue bisa narik wigatiné para turis udakara setengah yuta. Sakpinggiré kali iki akèh ditemoni taman-taman. Taman-taman iki ngladhi papan kanggo kèmah kang dawané telung mil. Ing cedhaké taman ana dalan kanggo mlaku-mlaku udakara 1,25 mil. Ing cedhaké taman mau ana papan plesiran liyané kaya ta Taman Nasional Tlaga Crater, Monumèn Nasional Guwa Orégon, Jacksonville, Festival Shakespeare Ashland, lan Festival Musik Britt. Papan-papan iku mau cedhak marang toko-toko lan museum.